3/,8 C. PLINII HIST. NAT. LIB. XXXII. 



reum cum papaveris succo. Vocant et in mari pediculos , 

 eosque tritos instillari ex aceto auribus jubent. Et per se 

 conchylio infecta lana magnopere prodest. Quidam aceto 

 et nitro madefaciunt. Suntque qui praecipue contra om- 

 nia aurium vitia laudent gari excellentis cyathum , mellis 

 dimidio amplius , aceti cyathum in calyce novo lenta 

 pruna decoquere , subinde spuma pennis detersa , et 

 postquam desierit spumare, tepidum infundere. Si tu- 

 meant aures , coriandri succo prius mitigandas iidem 

 praecipiunt. Ranarum adeps instillatus, statim dolores 

 tollit. Cancrorum fluviatilium succus cum farina hor- 

 deacea aurium vulneribus efficacissime prodest. Paro- 

 tides muricum test cinere cum melle , vel conchyliorum 

 ex mulso curantur. 



Ad dentium dolores : canicula , iv , etc. 



XXVI. Dentium dolores sedantur ossibus draconis 

 marini scarificatis gingivis : cerebro caniculae in oleo 

 decocto adservatoque , ut ex eo dents semel anno 

 colluantur. Pastinacae quoque radio scarificare gingivas, 

 et in dolore utilissimum. Conteritur is, et cum elleboro 

 albo illitus , dents sine vexatione extrahit. Salsamento- 

 rum etiam fictili vase combustorum cinis, addita farina 

 marmoris, inter remdia est. Et cybia vetera usta in 



